Diari Oficial de la Generalitat Valenciana


Sumari del DOGV 7645, del 28-10-2015 (2015/8402)

Notificació de la sentència dictada en el procediment ordinari número 2467/2011.
--------------------------------------------------------------------------------

### Dades del document

Número de DOGV
:   7645

Data del DOGV
:   28-10-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8402


Organisme emissor
:   Jutjat de Primera Instància Número 3 de Benidorm

Tipus de document
:   Edicte

Notificació de la sentència dictada en el procediment ordinari número 2467/2011. [2015/8402]  
Susana Lanchas Rodríguez, secretària del Jutjat de Primera Instància número 3 de Benidorm, mitjançant aquest edicte faig saber que en aquest jutjat se seguixen les actuacions de juí procediment ordinari amb el número 002467/2011, a instància de María Ángeles Irazábal Sendagorta i Martín Alegría Irazábal, representats pel procurador Antonio Lloret Espí, contra Promotores Reunidos, SA, declarat en rebel·lia, en les quals s'ha dictat sentència que té l'encapçalament i la dispositiva que, literalment, són com segueix:  
  
«Sentència número 000171/2015  
Jutgessa que la dicta: Isabel Mingot Santapau.  
Lloc: Benidorm.  
Data: 7 de maig de 2015.  
Part demandant: María Ángeles Irazábal Sendagorta i Martín Alegría Irazábal.  
Advocat: senyor Alcolea de la Hoz.  
Procurador: Antonio Lloret Espí.  
Part demandada: Promotores Reunidos, SA, declarat en rebel·lia processal.  
Antecedents de fet  
Primer. En aquest jutjat va tindre entrada, per torn de repartiment, demanda de judici ordinari en nom de M.ª Ángeles Irazábal Sendagorta i Martín Alegría Irazábal, al·legant que Martín Alegría Aurre va adquirir constant matrimoni amb M.ª de los Ángeles Irazábal Sendagorta, per mitjà de contracte privat de compravenda, el 2 de febrer de 1972, amb la mercantil demandada, l'habitatge tipus L situat en la quarta planta de l'edifici denominat Navasa, primera fase, situat en la carretera de circumval·lació de la localitat de Benidorm, per un preu de 499.400 pessetes, que l'esmentat habitatge es troba inscrit en el Registre de la Propietat de Benidorm número 3, tom 414, llibre 232, foli 148, finca 27075, inscripció primera, que des de l'entrega de l'habitatge van assumir en concepte de propietari totes les despeses que genera la propietat. Després d'al·legar els fonaments jurídics que va estimar oportuns, va sol·licitar es dictara sentència que:  
1) Declarara que Martín Alegría Aurre, que va adquirir constant matrimoni amb M.ª de los Ángeles Irazábal Sendagorta l'habitatge tipus L situat en la quarta planta de l'edifici denominat Navasa, primera fase, situat en la carretera de circumval·lació de la localitat de Benidorm, que es correspon amb la finca inscrita en el Registre de la Propietat de Benidorm número 3, tom 414, llibre 232, foli 148, finca 27776, inscripció primera, va ser adquirit en data 2 de febrer de 1972 a la mercantil Promotores Reunidos, SA.  
2) Que es declare la plena propietat de l'habitatge tipus L situat en la quarta planta de l'edifici denominat Navasa, primera fase, situat en la carretera de circumval·lació de la localitat de Benidorm, finca inscrita en el Registre de la Propietat de Benidorm número 3, tom 414, llibre 232, foli 148, finca 27022, a favor de Martín Alegría Aurre i María de los Ángeles Irazábal Sendagorta.  
3) Que s'ordene la inscripció de ple domini de la finca inscrita en el Registre de la Propietat de Benidorm número 3, tom 414, llibre 232, foli 148, finca 27474, a favor de María de los Ángeles Irazábal Sendagorta i dels hereus Zigor i Martín Alegría Irazábal, de conformitat amb la declaració d'hereus abintestat, i ordenar cancel·lar els assentaments registrals que contradiguen aquesta declaració.  
Dispositiva  
Notifiqueu aquesta resolució a les parts que s'hi han personat, en el termini dels cinc dies següents de la data d'aquesta notificació, i feu-los saber que no és ferma i que, en contra, s'hi pot interposar un recurs d'apel·lació per a l'Audiència Provincial d'Alacant. Hauran, si és el cas, de presentar l'escrit d'interposició del recurs en aquest jutjat en el termini dels 20 dies següents a la notificació (art. 455 ss LEC), i citar la resolució contra la qual han apel·lat, amb la indicació dels pronunciaments que s'impugnen i amb el contingut de les al·legacions en què fonamenten la impugnació (art. 458 LEC).  
Igualment, es fa saber a les parts que, per a la interposició del recurs d'apel·lació abans esmentat, a més és necessària la consignació en el compte d'aquest jutjat, del dipòsit previst en la disposició addicional 15a de la Llei Orgànica del Poder Judicial, en la redacció que en fa la Llei Orgànica 1/2009, de 3 de novembre, apartat 3, lletra b, en quantia de 50 euros. Així com la liquidació de la taxa que procedisca per aplicació de la Llei 10/2012, de 20 de novembre, per la qual es regulen determinades taxes en l'àmbit de l'Administració de Justícia i de l'Institut Nacional de Toxicologia i Ciències Forenses (BOE 280, 21.11.2012).  
Aquesta és la meua sentència, de la qual es guardarà l'original en el llibre de sentències i s'expedirà un testimoniatge per a unir-lo a les actuacions, que pronuncie, mane i firme.  
Publicació. Llegida i publicada va ser l'anterior sentència per la magistrada jutgessa que la va dictar, en audiència pública, en el mateix dia de la data. En done fe.»  
  
I perquè servisca de notificació al demandat rebel, Promotores Reunidos, SA, el domicili del qual s'ignora, per a la publicació en el Diari Oficial de la Comunitat Valenciana i al tauler d'anuncis d'aquest jutjat, expedisc aquest edicte.  
  
Benidorm, 30 de setembre de 2015.- La secretària judicial: Susana Lanchas Rodríguez.